Frenkie de Jong
<s>Frenkie de Jong (Gorinchem, 12. svibnja 1997.), nizozemski nogometaš koji igra na poziciji veznog.</s><s>Trenutačno igra za Barcelonu.</s>

<s>Klupska karijera</s>

<s>Willem II 
Tijekom svoje omladinske karijere igrao je za Willem II.</s><s>Dva dana prije svog 18. rođendana, 10. svibnja 2015., debitirao je u Eredivisieju u utakmici u kojoj je njegov klub pobijedio ADO Den Haag 1:0.</s>

<s>Ajax 
Dana 22. kolovoza 2015. prešao je u Ajax za simboličan iznos od 1 € i 10 % iznosa od idućeg transfera.</s><s>Idući dan posuđen je svojem prethodnom klubu do kraja kalendarske godine.</s>

<s>Tijekom svoje prve dvije godine u Ajaxu, de Jong je izmjenično igrao za prvu i drugu momčad.</s><s>Zbog svojih nastupa za Jong Ajax, druge momčadi Ajaxa, osvojio je nagradu za najboljeg talenta Eerste Divisiea za sezonu 2016./17.</s>

<s>Za prvu momčad Ajaxa debitirao je 21. rujna 2016. u utakmici kupa protiv Willem II koju je Ajax dobio 5:0.</s><s>Dana 24. studenog debitirao je u UEFA Europskoj ligi protiv Panathinaikosa kojeg je Ajax dobio 2:0.</s><s>U Eredivisieju je debitirao 12. veljače protiv Sparte Rotterdam koju je njegov klub dobio 2:0.</s><s>Svoj prvi gol za seniorsku selekciju postigao je 7. svibnja protiv Go Ahead Eaglesa (4:0).</s><s>Ušao je kao zamjena u 82. minuti finala UEFA Europske lige 2016./17. u kojem je Manchester United slavio s 0:2.</s><s>Proglašen je igračem mjeseca Eredivisieja za prosinac 2018. i veljaču 2019.</s><s>Na kraju sezone imenovan je najboljim igračem Erediviseja za sezonu 2018./19. te je uvršten u najbolju momčad za tu ligašku sezonu.</s><s>S Ajaxom je u sezoni 2018./19. osvojio i ligu i kup.</s><s>To je bio prvi put da je Ajax osvojio ta dva domaća natjecanja od sezone 2001./02.</s><s>S Ajaxom je u UEFA Lige prvaka 2018./19. ispao u polufinalu.</s><s>U nokaut fazi tog natjecanja Ajax je igrao protiv Real Madrida (1:2, 4:1), Juventusa (1:1, 2:1) i Tottenhama (0:1, 3:2).</s><s>De Jong je imenovan članom momčadi sezone i najboljim veznim igračem za tu sezonu UEFA Lige prvaka.</s>

<s>Barcelona 
Dana 23. siječnja 2019.</s><s>Barcelona je objavila kako je postigla dogovor oko transfera de Jonga za 75 milijuna eura koji će se dogoditi 1. srpnja iste godine.</s><s>Svoj profesionalni debi za klub ostvario je 16. kolovoza kada je Barcelona izgubila od Athletic Bilbaa 0:1.</s><s>Svoj prvi ligaški gol i asistenciju za klub postigao je 14. rujna 2019. protiv Valencije koju je Barcelona pobijedila s rezultatom 5:2.</s><s>De Jong je igrao ključnu ulogu u finalu Copa del Reya odigranog 17. travnja 2021. protiv Athletic Bilbaa (4:0).</s><s>U tom finalu asistirao je Antoineu Griezmannu za gol u 60. minuti, osobno postigao gol tri minute kasnije te pet minuta poslije asistirao Lionelu Messiju za 3:0.</s>

<s>Reprezentativna karijera 
Tijekom svoje omladinske karijere nastupao je za selekcije Nizozemske do 15, 17, 19 i 21 godine.</s><s>Za A selekciju debitirao je 6. rujna 2018. u prijateljskoj utakmici u kojoj je Nizozemska pobijedila Peru 2:1.</s><s>U toj je utakmici zamijenio Georginija Wijnalduma na poluvremenu.</s><s>Petnaest minuta kasnije asistirao je Memphisu Depayu za gol.</s><s>S Nizozemskoj je 9. lipnja 2019. igrao u finalu UEFA Lige nacija 2018./19. u kojem je Portugal slavio s minimalnih 1:0.</s><s>Imenovan je najboljim mladim igračem i članom najbolje momčadi za završnicu tog natjecanja.</s><s>Dana 6. rujna 2019. postigao je svoj prvi gol za A selekciju i to u kvalifikacijskoj utakmici za Europsko prvenstvo 2020. u kojoj je Nizozemska pobijedila Njemačku 2:4.</s>

<s>Priznanja</s>

<s>Individualna 
 Talent sezone Eerste Divisiea: 2016./17.</s><s>Igrač mjeseca Eredivisieja: prosinac 2018., veljača 2019.</s><s>Igrač sezone Eredivisieja: 2018./19.</s><s>Član momčadi sezone Eredivisieja: 2018./19.</s><s>Član momčadi sezone UEFA Lige prvaka: 2018./19.</s><s>UEFA Vezni igrač sezone: 2018./19.</s><s>Nizozemski nogometni talent godine: 2018./19.</s><s>Najbolji mladi igrač završnice UEFA Lige nacija: 2019.</s><s>Član najbolje momčadi završnice UEFA Lige nacija: 2019.</s><s>The Best FIFA Men's Player: 2019. (7. mjesto)
 FIFA FIFPro Men's World11: 2019.</s><s>Momčad svijeta prema izboru IFFHS-a: 2019.</s><s>UEFA Momčad godine: 2019.</s>

<s>Klupska 
Ajax
 Eredivisie: 2018./19.</s><s>Nizozemski nogometni kup: 2018./19.</s><s>UEFA Europska liga: 2016./17. (finalist)</s>

<s>Barcelona
 Copa del Rey: 2020./21.</s>

<s>Reprezentativna 
 UEFA Liga nacija: 2018./19. (finalist)</s>

<s>Izvori</s>

<s>Vanjske poveznice</s>

<s>Profil, FC Barcelona
 Profil, Soccerway</s>

<s>Nizozemski fudbaleri
Fudbaleri ili nogometaši Ajaxa
Fudbaleri ili nogometaši Barcelone</s>

